stanford-oval/wikipedia huggingface dataset:
פסק דין טלי איסקוב
הדיון בבית הדין הארצי לעבודה > האסור והמותר במעקב – לפי סוגי תיבות הדואר

סיווג תיבות דואר: פסק דין איסקוב של בית הדין הארצי לעבודה נכתב על מנת לקבוע הלכה ולהנחות את בתי הדין האזוריים. למטרה זו סיווגו השופטים את תיבות הדואר. השופטים הגדירו את המותר והאסור גם בסוגי תיבות שלא היו רלוונטיים בשני הערעורים שנידונו בבית המשפט.
תיבה אישית: תיבה שמעסיק מעמיד לרשות העובד ומשמשת רק לצרכיו האישיים של העובד ולא למטרות עבודתו. למעקב על תיבה אישית נדרשת הסכמת ספציפית של העובד לפני כל פעולת מעקב בודדת.
תיבה מקצועית: תיבה המיועדת לצורכי עבודה בלבד ואסורה לשימושו האישי של העובד. בתיבה המקצועית המעסיק רשאי לקיים פעולות ניטור ומעקב אחר נתוני התקשורת וחדירה לנתוני תוכן - בכפוף להתקיימות העקרונות המנחים והתנאים המוקדמים למעקב אחר השימוש במחשב בעבודה שפורטו לעיל.
תיבה מעורבת: תיבה שהמעסיק מעמיד לרשות העובד למטרות מקצועיות, ובנוסף, מותר לעובד להשתמש בה גם למטרותיו האישיות. המעסיק רשאי לקיים פעולות ניטור ומעקב אחר נתוני התקשורת בתיבה המעורבת - בכפוף להתקיימות העקרונות המנחים והתנאים המוקדמים שפורטו לעיל. אבל, על מנת לחדור לתוכן התקשורת האישית, נדרשת הסכמת ספציפית של העובד לפני כל פעולת חדירה בודדת.
תיבה חיצונית פרטית (גישה ממחשבי המעסיק): למעסיק אסור לקיים מעקב של נתוני תקשורת או תוכן ועל שימושים שעושה העובד בתיבה הפרטית שלו. חדירה לתיבה בבעלותו של העובד, כמוה כניפוץ זכויותיו לכבוד, אנונימיות ופרטיות. לא תעמוד למעסיק טענה כי הביא מדיניות זו לידיעת העובד מבעוד מועד. אין לתת תוקף לתניות מסוימות בחוזה עבודה אישי, שיש להניח שעובד סביר לא היה מסכים להן מרצונו החופשי. חזקה היא כי הסכמה כזו, גם אם ניתנה מדעת, לא ניתנה מרצון חופשי אלא מכורח, ולכן אינה תקפה. אם המעסיק טוען אחרת, עליו נטל ההוכחה להפריך חזקות אלה. חדירת מעסיק לתיבה חיצונית פרטית מותרת רק בצו שיפוטי של בית דין אזורי לעבודה.
הדיון בבית הדין הארצי לעבודה > הכרעות בית הדין הארצי בערעור איסקוב

איסקוב חזרה על טיעוניה בבית הדין האזורי והדגישה כי לא ניתנה הסכמתה המפורשת לחדירה לתכתובת הדוא"ל שלה ושהחדירה לפרטיותה הייתה בלתי מידתית ובחוסר תום לב.
המשיבים חזרו על טיעוניהם בבית הדין האזורי והדגישו כי החברה יידעה את עובדיה, לרבות התובעת, כי החברה עורכת מעת לעת ניטור של כל תיבות הדוא"ל המאוחסנות על גבי מחשבי החברה ויש לראות בכך כידיעה והסכמה מכללא של איסקוב לשמירת המידע על ידי המעסיק.
היועץ המשפטי לממשלה תמך בערעורה של איסקוב, היועמ"ש טען כי לא ניתן לייחס למערערת הסכמה מכללא לחדירה לתוכן תכתובת הדוא"ל שלה במחשבי החברה. זאת, מהיעדר ידיעה בדבר מדיניות מפורשת במקום העבודה על מעקב הכולל חדירה לתוכן תכתובת הדוא"ל, מפני שלא ניתנה הסכמתה המפורשת מדעת ומרצון, ולא התקיים עקרון המידתיות בין תכליתה של החדירה לתכתובת דוא"ל לבין עוצמת הפגיעה בזכות איסקוב לפרטיות.
האגודה לזכויות האזרח וקו לעובד התייצבו לדיון כידיד בית המשפט. הארגונים טענו שהנחת המוצא צריכה להיות כי הסכמת העובד לפגיעה בפרטיותו אינה ניתנת מרצונו החופשי וכי יש להתייחס להסכמה מעין זו בחשדנות, והיא כפופה לבחינת תכלית הפגיעה בפרטיות ובמידתיותה. עוד טענו, כי ככלל זכותו של עובד להתקשר לצרכיו הפרטיים באינטרנט ובתכתובת דוא"ל אישית במהלך יום העבודה אינה ניתנת להתנאה ובצידה קיימת חובה של המעסיק להבטיח את מימושה.
קבלת ערעור איסקוב: בית הדין הארצי לעבודה קיבל את הערעור בקובעו כי לחדירה לתכתובת דוא"ל אישית נדרשה הסכמה מפורשת של המערערת, מדעת ומרצון, ולא הוכח כי המערערת נתנה הסכמה כזו. אין לייחס לתובעת הסכמה מכללא. כמו כן לא הוכחה מדיניות מפורשת מטעם החברה האוסרת על שימוש אישי בתיבת הדוא"ל שהוקצתה לעובדת לצורכי עבודה. החברה לא יידעה במפורט ובמפורש את עובדיה על כוונתה ויכולתה לחדור לתיבות הדוא"ל שהוקצו לעובדים. המעסיקה לא פעלה באופן מידתי, וחרגה מתחום הסביר באותן נסיבות. המעסיקה לא בחנה אפשרות פוגענית פחות כמו ניטור נתוני תקשורת בלבד, ללא צורך בחדירה לתוכן תכתובות הדוא"ל האישית של המערערת.
הדיון בבית הדין הארצי לעבודה > הכרעות בית הדין הארצי בערעור אפיקי מים

אפיקי מים טענה כי פישר שלח במהלך עבודתו תכתובות דוא"ל ממחשב השייך לחברה ושניתן לו לצורכי עבודתו. על כן, כל תשדורות הדוא"ל שנשמרו על גבי המחשבים שבבעלות החברה, ככל שהן נוגעות לעסקיה, יוצאות מגדר פרטיותו של פישר והופכות לקניין החברה. החברה טענה כי נקטה בדרך סבירה ומידתית ולא עמדה בפניה אפשרות הפוגעת פחות בזכות פישר לפרטיות.
פישר טען כי אפיקי מים העתיקה מהמחשבים שבבעלותה תשדורות דוא"ל, הן מתיבת הדואר האישית שהקצו לו והן מתיבת הדוא"ל הפרטית שלו האמורות להיות מאוחסנות רק בשרת של נטוויז'ן. החברה התקינה תוכנת מעקב כך שיתאפשר לה להאזין ולהעתיק גם תשדורות דוא"ל המגיעות לתיבה הפרטית שלו; לא יידעו אותו כי קיימת אפשרות טכנית להגיע לתיבת הדוא"ל הפרטית שלו וכי אפיקי מים לא קיבלו לכך את הסכמתו, בין במפורש ובין מכללא.
דחיית ערעור אפיקי מים: בית הדין הארצי לעבודה דחה את הערעור. בית הדין ציין כי תיבת הדואר של פישר במחשב נטוויז'ן היא תיבת דואר חיצונית-פרטית כפי הגדרתה בפסק הדין. לכן יש לפסול קבלת מסמכים שהופקו על ידי אפיקי מים בחדירה לתיבה החיצונית-פרטית של פישר, גם אם הופקו מהמחשב שבבעלות אפיקי מים ולא ממחשב נטוויז'ן. יתר על כן, כאשר מדובר בחדירה לתיבה חיצונית-פרטית של העובד, אין לבקש הסכמת העובד ואין לייחס לה משקל, אפילו אם ניתנה מרצון ומדעת. חדירה לתכתובת דוא"ל פרטית שמקורה בתיבת הדואר הפרטית של העובד מותרת רק באמצעות צו שיפוטי.
בעקבות פסק הדין

בשני פסקי דין התייחסו שופטי בית המשפט העליון לפסק דין איסקוב של בית הדין הארצי לעבודה כאל הלכה המגדירה את המותר והאסור בנושא החדירה לתיבות דואר של עובדים. עקרונות פסק דין איסקוב השפיעו על נוסח ההסכם הקיבוצי שנחתם בנושא החדירה למחשבי עובדים בין הסתדרות העובדים הכללית החדשה לבין לשכת התיאום של הארגונים הכלכליים.
התפתחות טכנולוגית אפשרה למעבידים להתבסס על טביעות אצבעות למעקב אחר נוכחות עובדיהם. בפסק דין קלנסווה קבע בית הדין הארצי לעבודה כי מידע ביומטרי, לרבות טביעת אצבע, הוא מידע פרטי-אישי, שבמסירתו נפגעות זכויות יסוד המוגנות בחוק יסוד כבוד האדם - הזכות לפרטיות והזכות לאוטונומיה, ולפיכך ניתן לפגוע בהן רק בחוק או בהסכמה; בהיעדר הוראה בחוק המאפשרת למעסיק לחייב את עובדיו למסור טביעות אצבע או המחייבת את העובד למסור למעסיק טביעה כזו, בהיעדר הסכמה פרטנית של עובדות המשיבה למסור את טביעות אצבעותיהן, ובהיעדר הסכמה קיבוצית, אם בכלל היא מספקת, כפיית המשיבה את העובדות לעשות שימוש בשעון ביומטרי תוך מסירת טביעת אצבען, אינה כדין ועליה להפסיקה..
בית הדין האזורי לעבודה תל אביב קבע בשמונה לאוקטובר 2020: "מהבחינה המהותית עומדת למדינה הזכות להתקין ולהפעיל את מערכת האיכון ולאסוף מידע על התנהלות הנהגים הן מבחינת שימוש ברכב והן מבחינת בטיחות נהיגתם, שכן שתי התכליות שבבסיס רצונה של המדינה להטמיע את מערכת האיכון – הכלכלית והבטיחותית – הן, ככלל, תכליות ראויות וחיוניות.
הערות שוליים

↑  ע"ע (ארצי) 90/08 טלי איסקוב ענבר נ' מדינת ישראל - הממונה על חוק עבודת נשים ואחרים, ניתן ב-8 בפברואר 2011
↑  ע"ע (ארצי) 90/08, פסקה 12 לפסק דינה של השופטת ארד
↑  ע"ע (ארצי) 90/08, פסקה 43 לפסק דינה של השופטת ארד
↑  נורית רוט, לידיעת השכירים: בית המשפט קבע כי למעסיק מותר לקרוא תכתובות דואר אישיות, באתר TheMarker‏, 30 ביולי 2007
↑  ע"ב (ת"א) 10121/06 טלי איסקוב ענבר נ' הממונה על חוק עבודת נשים ואחרים, ניתן ב-15 ביולי 2007
↑  ע"ב (נצרת) 1027/06 רני פישר נ' אפיקי מים - אגודה חקלאית שיתופית לאספקת מים בבקעת בית שאן בע"מ ואחר, ניתן ב-9 באפריל 2008
1 2  עקרונות מוסכמים וכלי שימוש במחשב ובתיבות דואר אלקטרוני במקום העבודה, בין לשכת התיאום של הארגונים הכלכליים ובין הסתדרות העובדים הכללית החדשה, נחתם ב-25 ביוני 2008, הסכם קיבוצי באתר משרד הכלכלה והתעשייה
↑  ע"ע 491/08 סוהא סארג'י — קופת חולים לאומית, ניתן ב-10 במאי 2009, פסקה 14 לפסק דינה של השופטת ארד
↑  סעיף 18 לחוק הגנת הפרטיות מפרט נסיבות שאינן עבירות על חוק הפרטיות וביניהן: "הפגיעה נעשתה לשם הגנה על עניין אישי כשר של הפוגע; [...] הפגיעה נעשתה תוך ביצוע עיסוקו של הפוגע כדין ובמהלך עבודתו הרגיל, ובלבד שלא נעשתה דרך פרסום ברבים"
↑  סעיף 8 לחוק-יסוד: כבוד האדם וחירותו וסעיף 4 לחוק-יסוד: חופש העיסוק
↑  סעיף 12 וסעיף 39 לחוק החוזים (חלק כללי), תשל"ג–1973
↑  רע"א 6339/97 משה רוקר ואחר נ' משה סלומון ואחרים, ניתן ב־23 בדצמבר 1999, פסקה 2 לפסק דינו של הנשיא ברק
↑  החדירה לתוכן ההודעות חמורה יותר מניטור של התקשורת. ניטור התקשורת כולל את הנמענים, את זמן התקשורת ואת נושא ההודעה אבל לא את תוכן ההודעה. ע"ע (ארצי) 90/09, פסקה 39 לפסק דינה של השופטת ארד
↑  צו שיפוטי כזה הוא צו המקביל לצו חיפוש. הבסיס החוקי הוא בסעיפים 16–20 לחוק עוולות מסחריות, תשנ"ט–1999, בתקנות עוולות מסחריות (סעדים וסדרי דין), תש"ס–1999 ובהסדר הכללי בתקנות 387א–387ז לתקנות סדר הדין האזרחי, התשמ"ד–1984
↑  ע"ע (ארצי) 90/08, פסקה 63 לפסק דינה של השופטת ארד
↑  חוות דעת "ידיד בית משפט" של האגודה לזכויות האזרח וקו לעובד
↑  רע"א 2558/16 פלונית נ' קצין התגמולים – משרד הביטחון, ניתן ב־5 בנובמבר 2017, פסקה 65 לפסק דינה של השופטת ברק-ארז; רע"א 2552/16 יהודה זינגר ואחרים נ' חברת יהב חמיאס טכנולוגיות (1990) בע"מ ואחרים, ניתן ב־10 במאי 2016, פסקה 20 לפסק דינו של השופט סולברג
II Most Wanted

"II Most Wanted" (בעברית: "השתיים הכי מבוקשות") הוא שיר של הזמרות-יוצרות האמריקאיות ביונסה ומיילי סיירוס. השיר יצא לאור ב-26 באפריל 2024, על ידי חברות התקליטים פארקווד אנטרטיינמנט וקולומביה רקורדס כרצועה ה-16 מתוך אלבום האולפן השמיני של ביונסה, Cowboy Carter.
השיר נכתב בידי ביונסה וסיירוס יחד עם ראיין טדר ומייקל פולק, והפיקו אותו עם פולק, שון אוורט וג'ונתן ראדו.
רקע

ב-2008, ביונסה וסיירוס שיתפו פעולה יחד בביצוע שיר הצדקה "Just Stand Up!" במסגרת הפרויקט "Stand Up to Cancer". ב-28 במרץ 2024, חשפה ביונסה את שם השיר ושיתוף הפעולה כחלק מאלבום האולפן שלה,  Cowboy Carter. למחרת, ביונסה שחררה את האלבום, והביעה סיירוס בטוויטר את הערצתה לביונסה.
ביקורות

בריטני ספנוס מהמגזין רולינג סטון ציינה ש-"II Most Wanted" הוא השיתוף הפעולה הטוב ביותר מתוך האלבום, Cowboy Carter, ובנוסף ציינה כי זה שיא הקריירה של שתי הזמרות.
קייל דניס מהמגזין בילבורד דירג את "II Most Wanted" בתור הרצועה השלישית הטובה ביותר באלבום.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס גראמי | 26 בינואר 2025 | ביצוע הקאנטרי הטוב ביותר של צמד/להקה | זכייה |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | בילבורד הוט 100 | 6 |  |
|  ארצות הברית | מצעד הפופ איירפליי | 19 |  |
|  ארצות הברית | מצעד 40 השירים למבוגרים | 20 |  |
|  ארצות הברית | מצעד שירי הרדיו | 48 |  |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  ארצות הברית | מצעד שירי הקאנטרי | 67 |  |
נתוני מכירות

| אזור | תואר | מכירות |
| --- | --- | --- |
| קנדה (Music Canada) | זהב | 40,000 |
סיכום
| בכל העולם | — | 40,000 |
I Had Some Help

"I Had Some Help" הוא שיר של הראפר האמריקאי פוסט מאלון, בהשתתפות זמר הקאנטרי האמריקאי מורגן וולן. הוא יצא לאור ב-10 במאי 2024, כסינגל המוביל מתוך אלבומו השישי של מאלון, באמצעות ריפבליק רקורדס ומרקיורי רקורדס. השיר הגיע היישר אל המקום הראשון בבילבורד הוט 100. זה שירו השישי של מאלון שהגיע למקום הראשון במצעד, והשני בשנת 2024, לאחר "Fortnight" עם טיילור סוויפט. זה שירו השני של וולן שהגיע למקום הראשון, לאחר "Last Night".
רקע וקידום

ב-20 במרץ 2024, מאלון הציג קטע קצר מתוך השיר באמצעות הרשתות החברתיות שלו, לאחר שקטעים שונים מהשיר הודלפו מוקדם יותר, מה שיצר בעיה עם המיקסינג. ב-2 במאי 2024, שני האמנים הכריזו ברשתות החברתיות על שם השיר ותאריך יצאתו.
ביקורות > הופעות ברשימות

| כתב עת | רשימה | מיקום | מקור |
| --- | --- | --- | --- |
| בילבורד | 50 השירים הטובים ביותר של 2024 (עד כה): רשימת צוות | 20 |  |
הצלחה מסחרית

השיר הוכרז כשיר הקיץ הרשמי לפי מצעד שירי הקיץ של בילבורד. השיר הוביל את המצעד במשך כל 14 השבועות של קיץ 2024.
וידאו קליפ

ב-10 במאי 2024, מאלון ווולן הוציאו את הווידאו קליפ הרשמי, שבוים על ידי כריס וילה, כאשר שני האמנים מגלמים תפקידים ראשיים. הווידאו קליפ צבר מעל ל-3 מיליון צפיות ביוטיוב ביום אחד.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס הווידאו קליפים של MTV | 11 בספטמבר 2024 | שיתוף הפעולה הטוב ביותר | מועמדות |  |
| פרס הווידאו קליפים של MTV | 11 בספטמבר 2024 | שיר הקיץ | מועמדות |  |
| פרס איגוד מוזיקת הקאנטרי | 20 בנובמבר 2024 | סינגל השנה | מועמדות |  |
| פרס איגוד מוזיקת הקאנטרי | 20 בנובמבר 2024 | שיר השנה | מועמדות |  |
| פרס איגוד מוזיקת הקאנטרי | 20 בנובמבר 2024 | קליפ השנה | מועמדות |  |
| פרס איגוד מוזיקת הקאנטרי | 20 בנובמבר 2024 | האירוע המוזיקלי של השנה | מועמדות |  |
| פרס המוזיקה של בילבורד | 12 בדצמבר 2024 | שיר ההוט 100 המוביל | מועמדות |  |
| פרס המוזיקה של בילבורד | 12 בדצמבר 2024 | שיר סטרימינג מוביל | מועמדות |  |
| פרס המוזיקה של בילבורד | 12 בדצמבר 2024 | השיר הנמכר ביותר | מועמדות |  |
| פרס המוזיקה של בילבורד | 12 בדצמבר 2024 | שיתוף פעולה מוביל | זכייה |  |
| פרס המוזיקה של בילבורד | 12 בדצמבר 2024 | שיר קאנטרי מוביל | מועמדות |  |
| פרס גראמי | 26 בינואר 2025 | ביצוע הקאנטרי הטוב ביותר של צמד/להקה | מועמדות |  |
| פרס גראמי | 26 בינואר 2025 | שיר הקאנטרי הטוב ביותר | מועמדות |  |
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  עולמי | בילבורד גלובל 200 | 1 |  |
|  עולמי | בילבורד גלובל ללא ארצות הברית | 3 |  |
|  אוסטרליה | מצעד הסינגלים האוסטרלי | 1 |  |
|  איסלנד | הפלייליסט | 12 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי הסטרימינג | 1 |  |
|  ארצות הברית | מצעד שירי הרדיו | 2 |  |
|  ארצות הברית | מצעד השירים הדיגיטליים | 1 |  |
|  ארצות הברית | מצעד שירי הקיץ | 1 |  |
|  ארצות הברית | מצעד הפופ איירפליי | 3 |  |
|  ארצות הברית | מצעד 40 השירים למבוגרים | 3 |  |
|  ארצות הברית | מצעד שירי הקאנטרי | 1 |  |
|  ארצות הברית | מצעד השירים העכשוויים למבוגרים | 13 |  |
|  גרמניה | GfK – טופ 100 | 35 |  |
|  הולנד | מצעד 40 הסינגלים ההולנדיים | 19 |  |
|  הממלכה המאוחדת | מצעד הסינגלים הבריטי | 2 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 2 |  |
|  סלובקיה | ČNS IFPI | 53 |  |
|  פינלנד | המצעדים הפיניים הרשמיים | 32 |  |
|  פלנדריה | אולטראטופ 50 | 41 |  |
|  צ'כיה | ČNS IFPI | 71 |  |
|  צרפת | SNEP | 157 |  |
|  שוודיה | סוורייטופליסטן | 3 |  |
|  שווייץ | המצעד השווייצרי | 19 |  |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 14 |  |
|  עולמי | בילבורד גלובל ללא ארצות הברית | 79 |  |
|  ארצות הברית | בילבורד הוט 100 | 4 |  |
|  ארצות הברית | מצעד שירי הסטרימינג | 5 |  |
|  ארצות הברית | מצעד שירי הרדיו | 7 |  |
|  ארצות הברית | מצעד השירים הדיגיטליים | 4 |  |
|  ארצות הברית | מצעד הפופ איירפליי | 16 |  |
|  ארצות הברית | מצעד השירים העכשוויים למבוגרים | 20 |  |
|  ארצות הברית | מצעד הפופ איירפליי למבוגרים | 7 |  |
|  ארצות הברית | מצעד שירי הקאנטרי | 2 |  |
|  ארצות הברית | מצעד הקאנטרי איירפליי | 2 |  |
|  ארצות הברית | מצעדי שירי הסטרימינג – קאנטרי | 3 |  |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | זהב | 400,000 |
| ניו זילנד (Recorded Music NZ) | פלטינה | 30,000 |
סיכום
| בכל העולם | — | 430,000 |
צ'יק קוריאה

| --- | --- |
צ'יק קוריאה בהופעה בפרייבורג, יולי 2019
צ'יק קוריאה בהופעה בפרייבורג, יולי 2019
 לידה:  12 ביוני 1941 צ'לסי, ארצות הברית 
 פטירה:  9 בפברואר 2021 (בגיל 79) אזור מפרץ טמפה, ארצות הברית 
 שם לידה:  ארמנדו אנתוני קוריאה
 שם במה:  Chick Corea 
 מוקד פעילות:  ארצות הברית 
 תקופת הפעילות:  1962–2021 (כ־59 שנים)
 מקום לימודים:  בית הספר ג'וליארד, תיכון צ'לסי 
 סוגה:  ג'אז, פיוז'ן ג'אז, פוסט-בופ, אוונגרד
 שפה מועדפת:  אנגלית 
 כלי נגינה:  פסנתר, קלידים, סינתיסייזר, ויברפון
 חברת תקליטים:  ECM, פולידור, וורנר מיוזיק גרופ
 שיתופי פעולה בולטים:  בובי מקפרין, Return to Forever, סטנלי קלארק, אבישי כהן
 בן או בת זוג:  גייל מורן 
 פרסים והוקרה:  22 פרס גראמי היכל התהילה של הג'אז
 http://www.chickcorea.com
 פרופיל ב-IMDb
 
ארמנדו אנתוני "צ'יק" קוריאה (באנגלית: Armando Anthony "Chick" Corea;‏ 12 ביוני 1941 צ'לסי, מסצ'וסטס – 9 בפברואר 2021) היה פסנתרן ג'אז אמריקאי פורה ומשפיע, שהחל לפעול בשנות ה-60 של המאה ה-20.
קוריאה היה שותף ליצירת זרם הפיוז'ן-ג'אז כנגן בלהקתו של מיילס דייוויס בסוף שנות ה-60. במהלך שנות ה-70 הקים קוריאה את להקת הפיוז'ן Return to Forever, הנחשבת אחת הלהקות המשפיעות ביותר בסצנת הפיוז'ן של שנות ה-70, לצד הלהקות Weather Report ו-Mahavishnu Orchestra. קוריאה תואר תואר כאחד מפסנתרני הג'אז החשובים והמרכזיים בעידן שאחרי ג'ון קולטריין (לצדו נהוג לציין את הרבי הנקוק, מק'קוי טיינר וקית' ג'ארט), וארבע מיצירותיו - "Spain", "500 Miles High", "La Fiesta" ו-"Windows" - נחשבות סטנדרטי ג'אז.
קוריאה הוציא 76 אלבומי סולו. הראשון שבהם, "Tones for Joan's Bones", הוקלט ב-1966 והופץ ב-1968. לצד זאת הוציא עוד 9 אלבומים עם ההרכב "Return to Forever", עוד 5 אלבומים עם ההרכב "Circle", ו-22 אלבומי הופעה כאמן מוביל. במקביל לעבודת הסולו שלו, קוריאה הרבה לשתף פעולה עם אמנים שונים לאורך הקריירה שלו, והיה שותף בעשרות אלבומים של אמנים אחרים.
ביוגרפיה > ראשית חייו

ארמנדו קוריאה נולד בעיר צ'לסי, מסצ'וסטס, להורים אנה וארמנדו ג'יי קוריאה בשנת 1941. סבו היה מהגר איטלקי ממחוז קטנזארו שבחבל קלבריה בדרום איטליה. אביו, חצוצרן שההוביל להקת דיקסילנד ג'אז בבוסטון בשנות השלושים והארבעים, חשף את קוריאה לפסנתר לראשונה בגיל 4.
ביתו של קוריאה היה מוזיקלי מאוד, ואת ילדותו בילה לצלילי מוזיקת ג'אז, מה שהשפיע מאוחר יותר על יצירותיו. הוא הושפע בגיל צעיר ממוזיקת בי בופ, ובפרט מאמנים כדיזי גילספי, צ'ארלי פארקר, באד פאוול, הוראס סילבר ולסטר יאנג. כאשר היה בן שמונה החל ללמוד נגינה במערכת תופים ובכלי הקשה, עבודה שהשפיעה רבות על נגינתו בפסנתר. באותה תקופה סיגל לעצמו צורת נגינה ייחודית, שהתבטאה מאוחר יותר בכל יצירותיו.
מגיל שמונה למד אצל הפסנתרן סלבטורה סולו, שחשף אותו למוזיקה הקלאסית. בשיעוריו, עורר סולו בקוריאה עניין רב בקומפוזיציה, הרמוניה ומשקל. במשך כל חייו עסק קוריאה רבות בחקירה מוזיקלית עצמאית.
לבוש בחליפת הטוקסידו של אביו החל קוריאה להופיע ולנגן כבר בשנות בית הספר התיכון. עד מהרה הפך לאורח קבוע במועדון ג'אז מקומי, שם ניגן יחד עם הטריו שלו קטעים של הרב פומרוי (אנ'). בסופו של דבר עבר לעיר ניו יורק, שם למד מוזיקה באוניברסיטת קולומביה, ולאחר מכן עבר לבית הספר ג'וליארד. הוא עזב את הלימודים בשניהם לאחר שמצא אותם "מאכזבים", אך המשיך להתגורר בעיר.
לימים הודה כי לימודיו בניו יורק היו "יותר כמו תירוץ לגור בניו יורק - שם כל גיבורי הג'אז שלי נמצאו. הייתי, אתה יודע, בחור צעיר בפעם הראשונה מחוץ לבית, מחוץ לתיכון וכן הלאה, ולנסוע ללמוד הייתה דרך מקובלת להתרחק מהבית. מהר מאוד התברר שמה שבאמת רציתי לעשות זה לעבוד עם נגנים, לפגוש נגנים ולנגן".
ביוגרפיה > קריירה מוקדמת

קוריאה החל את הקריירה המקצועית וסיורי ההופעות שלו בתחילת שנות השישים, לצד מוזיקאים נוספים שהיו בתחילת דרכם בתקופה ההיא, כמו מונגו סנטמריה, וילי בובו, בלו מיטשל, הרבי מאן וסטן גץ. את אלבום הבכורה שלו, Tones for Joan's Bones, הקליט בשנת 1966 והוא פורסם בשנת 1968.
אולם הפריצה הראשונית שלו הגיע שנתיים מאוחר יותר באלבומו השני, Now He Sings, Now He Sobs, בו הקליט עם הטריו שלו באותה תקופה, שהורכב מקוריאה על הפסנתר, רוי היינס על התופים, ומירוסלאב ויטוס על הקונטרבס. לימים, בשנת 1999, יוענק לסינגל "Now He Sings, Now He Sobs", שעל שמו נקרא גם האלבום, פרס היכל התהילה של גראמי.
בשנת 1968, החל קוריאה להקליט ולהופיע עם החצוצרן המוערך מיילס דייוויס. השניים התיידדו וקוריאה החל להיות חבר צוות קבוע בהקלטות אלבומיו של דייוויס, בהם Filles de Kilimanjaro,In a Silent Way,Bitches Brew ו-On the Corner. נגינתו של קוריאה מופיעה גם כן ברבים מאלבומי האוסף של דייוויס. קוריאה היה חבר בלהקתו של דייוויס עד שנת 1970, והופיע עמו עשרות פעמים. בהופעתם האחרונה השתתפו אמנים ידועים נוספים כקית' ג'ארט, דייב הולנד, איירטו מוריירה וג'ק דז'ונט.
הולנד וקוריאה עזבו במקביל את להקתו של דייוויס והקימו קוורטט ג'אז חופשי בשם Circle (אנ'), בהשתתפות אנתוני ברקסטון והמתופף בארי אלטשול. אף שפעלו במשך שנה אחת בלבד, הספיקה הלהקה הצעירה להקליט שלושה אלבומים בחברות התקליטים Blue Note ו-ECM. באלבומי הלהקה בחן קוריאה גבולות רבים בהקשר של נגינה חופשית, וביצע מספר טכניקות חדשניות וניסיוניות, שהבולטת בהן היא נגינה על מיתריו החשופים של הפסנתר עם הידיים.
בשנת 1971, החליט קוריאה לפרוש לקריירת סולו. במהלך תקופה זו הקליט קוריאה שני אלבומים בולטים, Piano Improvisations Vol. 1 ו-Piano Improvisations Vol. 2. באלבומים אלו, שזכו להצלחה ניכרת ולשבחי המבקרים, מאלתר קוריאה באופן חופשי לחלוטין וללא יד עורך על הפסנתר לבדו. במעשה כמעט תקדימי, פתח קוריאה ז'אנר חדש שילווה אותו לאורך הקריירה שלו. לימים הקליט אלבומים נוספים בעלי אופי דומה, בהם גם שיתופי הפעולה שלו עם הרבי הנקוק עם האלבומים CoreaHancock ו-An Evening with Herbie Hancock & Chick Corea: In Concert.
התקשורת עם הקהל הפכה בזמנו לדבר משמעותי עבורי. הסיבה שהתחלתי לתקשר עם הקהל כל כך - בעיקר בשנים 1968–1969 בערך - הייתה כי זו הייתה תגלית של ממש. גדלתי במחשבה שהדבר הכי כיף הוא פשוט להציץ בפסנתר, ולא שמתי לב שמה שעשיתי השפיע על אחרים. לא חשבתי על מערכת יחסים עם קהל, באמת, עד שלב הרבה יותר מאוחר.
ביוגרפיה > Return to Forever

בתחילת שנות ה-70 של המאה ה-20 הקימו קוריאה ודייוויס הרכב ג'אז פיוז'ן בהובלתו של קוריאה, בשם "Return to Forever". ההרכב הפך עד מהרה לאחד מהבולטים בז'אנר, והועמד בשורה אחת עם הרכבים כמו Weather Report ותזמורת מאהאווישנו.
הלהקה נקראה על שם האלבום שלהם בשנת 1972, Return to Forever. באלבום זה, וגם בתקליט הבא, אופיינה הקבוצה בהשפעה עיקרית ומוחצת של מוזיקה לטינית וג'אז לטיני. רק בשלב מאוחר יותר יחלו להשתלב גם השפעות מוזיקת הרוק על שירי הלהקה. בגלגולה המקורי כללה הקבוצה את קוריאה כפסנתרן מוביל, פלורה פורים כזמרת, סטנלי קלארק כבסיסט, איירטו מוריירה כמתופף וג'ו פארל כסקסופוניסט וחלילן.
בהרכב זה הובילה הלהקה מהלכים מוזיקליים חדשניים, שהופיעו בעיקר באלבומם Light as a Feather משנת 1973. באותו אלבום התפרסמו שניים משיריו הידועים ביותר של קוריאה כמוביל הרכב - "Spain" ו-"500 Miles High", שניהם הפכו לסטנדרטים מהידועים ביותר בשנות השבעים.
לאורך כל שנות השבעים התחלפו רבים מחברי הלהקה. בין החברים שהצטרפו לקוריאה במסגרת "Return to Forever" נמנים סטיב גאד, אל דימיולה, גייל מורן (שהייתה גם אשתו של קוריאה), ארל קלוג ופרנק גמבל. הגלגול הסופי של ההרכב כלל את קוריאה, קלארק, פארל ומורן. הקבוצה בהרכבה הסופי הקליטה אלבום בודד, Musicmagic.
בשנת 1978, לאחר שהוציאו אלבום הופעה בשם Return to Forever Live: The Complete Concert שהוקלט במהלך סיבוב ההופעות האחרון שלהם, פרש קוריאה מהלהקה ובכך פירק אותה באופן רשמי.